«Тоғро ғәскәр» менән Иҫке Мөхәмәткә күрше Васҡын ауылына килеп еткән Шайтан-Көҙәй улусы старшинаһы Шығанай Бурһыҡов, Ҡошсо улусынан — Ҡоҙаш Рахманғолов, Һарт улусынан — Уразмәт Сираев Ҡараһаҡалды һәм 1735—1740 йылдарҙағы ихтилалда ҡатнашҡан 28 әүҙем көрәшсене ҡулға алырға маташа. Ҡараһаҡал менән Әләнейәнғол етәкселегендәге баш күтәреүселәр, Әй йылғаһын кисеп сығып, «тоғроларҙы» сигенергә мәжбүр итә.